Moses (mannsnavn)

Moses er et opprinnelig hebraisk mannsnavn med usikker betydning. Navnet er svært vanlig i Vest-Afrika i formen Moussa. I Bibelen var Moses en hebraisk frigjører. Moses har svensk navnedag 20. desember.

Etymologi
Moses er en latinsk form av de greske navnene Moyses (Μωυσῆς) eller Moses (Μωσῆς). Disse er greske former av det hebraiske navnet Mosheh (מֹשֶׁה). Navnet har usikker betydning. Noen teorier er at opprinnelsen er:
 egyptisk mes, mesu, «sønn».
 hebraisk mosheh, «levere».
 arabisk musa, «hittebarn».
 hebraisk mushah, «drive ut».
 egyptisk moshe, «sønn av Nilen».

Andre former av navnet er: 
 Moussa eller Mousa, arabisk.
 Musa, arabisk, tyrkisk og persisk.
 Moshe, hebraisk.
 Moisés eller Moises, spansk og portugisisk.
 Moïse eller Moise, fransk.
 Moisej (kyrillisk: Моисей), russisk. Navnet skrives Moisey i engelsk transkripsjon.

Utbredelse
Moses er nevnt i 783 vers i Bibelen, og er dermed blant de ti oftest nevnte navnene i Bibelen.
Moses er kjent brukt i Norge fra 1200-tallet og i Sverige fra 1500-tallet. I Norge var navnet mest brukt i Førde og Jølster i Sunnfjord og i Finnmark, men har vært lite brukt etter ca 1910.

Moses var et populært navn i USA på første halvdel av 1800-tallet.

|}

 Kjente personer med navnet 
Personene i listen er ordnet kronologisk etter fødselsår.
 Moses (ca 1200 f.Kr.), legendarisk hebraisk frigjører kjent fra Bibelen
 Moses Paulen (1893–1979), norsk bonde, felespiller og komponist fra Jølster
 Moshe Dayan (1915–1981), israelsk militær leder
 Moïse Tshombe (1919–1969), kongolesisk politiker
 Moses Mabhida (1923–1986), sørafrikansk politiker
 Moshe Safdie (f. 1938), israelsk-kanadisk arkitekt
 Mussa Kussa (f. 1949), libysk tidligere utenriksminister
 Moisés Naím (f. 1952), libyisk-venezuelansk politiker 
 Moussa Diallo (f. 1955), dansk bassist
 Moses Malone (f. 1955), amerikansk basketballspiller
 Moshe Feiglin (f. 1962), israelsk politiker
 Moisés Alou (f. 1966), dominicansk-amerikansk baseballspiller
 Moshe Kasher (f. 1979), amerikansk komiker
 Moise Fokou (f. 1985), kamerunsk-amerikansk utøver i amerikansk fotball
 Moses Ndiema Kipsiro (f. 1986), ugandisk langdistanseløper
 Moussa Sow (f. 1986), senegalesisk fotballspiller
 Mousa Dembélé (f. 1987), belgisk fotballspiller
 Moisés Henriques (f. 1987), portugisisk-australsk cricketspiller
 Moussa Sissoko (f. 1989), fransk fotballspiller
 Moisés Arias (f. 1994), amerikansk skuespiller
 Moussa Njie (f. 1995), norsk fotballspiller

Referanser

Eksterne lenker

Kategori:Mannsnavn
Kategori:Navn brukt i Bibelen
Kategori:Navn brukt i dansk
Kategori:Navn brukt i engelsk
Kategori:Navn brukt i finsk
Kategori:Navn brukt i grønlandsk
Kategori:Navn brukt i hebraisk
Kategori:Navn brukt i latinsk
Kategori:Navn brukt i norrønt
Kategori:Navn brukt i norsk
Kategori:Navn brukt i svensk
Kategori:Navn med hebraisk opprinnelse
Kategori:Navn med egyptisk opprinnelse